Webová hra

Webová hra, alebo Browser hra je on-line hra, hrateľná pomocou internetového prehliadača. Nie je potrebná inštalácia hry. Niektoré hry umožňujú doinštalovať softvér ktorý zvyšuje rýchlosť prehliadania. Takmer každá takáto hra je zadarmo, no vo väčšine hier je niečo ako prémiový účet, čo zlepší hrateľnosť a takto sa dá ľahšie postúpiť v rebríčku.
Hry sú obvykle založené na PHP či java skriptoch, alebo na flashových aplikáciách Patria sem napríklad hry ako 
Hru hráči ovládajú iba prostredníctvom štandardného webového prehliadača. Výhodou takejto hry je jednoduchá dosiahnuteľnosť (možno hrať na praktický ľubovoľnom počítači pripojenom do siete, napr. internetu, bez potreby inštalácie dodatočného softvéru), nevýhodou býva horšie grafické spracovanie a obmedzenejšia funkcionalita.
Používané technológie.
Na strane klienta.
Najjednoduchšie webové hry fungujú na čistom XHTML (s grafickou stránkou doplnenú o obrázky a kaskádové štýly). Keďže je HTML statické, je tento spôsob realizácie vhodný skôr pre strategické hry, v ktorých neprebieha akcia v reálnom čase. Rozšírenie funkcionality sa dá ľahko dosiahnuť s využitím klientskeho JavaScriptu, ktorý umožňuje pohodlnejšie ovládanie a lepšiu aktualizáciu niektorých informácií, najmä pri využití technológie AJAX.
Všetky doteraz uvedené technológie sú podporované už v základnej inštalácii všetkých moderných bežne používaných prehliadačov, takže je možné hrať takmer na každom počítači. Ako webové hry však možno označiť aj o niečo vyspelejšie hry, ktoré sa síce ovládajú prostredníctvom prehliadača, ale vyžadujú inštaláciu nejakého rozširujúceho programu. K týmto rozširujúcim technológiám patrí najmä Java alebo Flash.
Flashové hry.
Flashové hry sú do stránky vložené ako interaktívny objekt, ktorý sa automaticky načíta a spustí pri otvorení stránky v prehliadači (za predpokladu, že je do prehliadača podpora pre Flash nainštalovaná). Flash hry sú spravidla pomerne jednoduché, časové nenáročné, ktorých veľká časť ani nepodporuje hru viacerých hráčov, nevyužíva možnosti komunikácie cez internet (alebo len veľmi obmedzene, napr. len ku udržiavaniu zoznamu najvyšších dosiahnutých skóre).
Tieto hry sa stali obľúbenými predovšetkým po roku 2003, kedy začalo ich masové šírenie. Najskôr šlo len o niekoľko zahraničných stránok, ktorých hry sa veľmi nelíšili od vtedy najväčšieho konkurenta – Javy. Neskôr však vznikajú ďalšie verzie Flashu a to umožnilo stále dokonalejšiu zábavu. Pôvodné "piškvorky" a "lode" tak vystriedali multimediálne strieľačky a stratégie.
Veľké množstvo flashových hier je k dispozícii zadarmo, existujú však aj servery, ktoré sa špecializujú na tieto hry (a zarábajú prostredníctvom internetovej reklamy). Technológia Flash v súčasnej dobe patrí k najobľúbenejším, v budúcnosti zrejme nájde širšie uplatnenie technológia Microsoft Silverlight.
Tvorba aplikácií vo Flashi sa vykonáva pomocou programu Macromedia Flash Professional. V tom sa vytvára ako grafická časť hry, tak samotný program. Pomocou časovej osi sa dajú optimálne naprogramovať animácie, akcie a pod.
V dnešnej dobe sa stáva z tvorby flash veľký biznis. Medzi najznámejších výrobcov hier patria Panel Monkey Games, Armor Games, 3games. Hry vo Flashi hrá stále viac a viac ľudí. Podľa štúdie Frankfurtského inštitútu prevalcovali denní hráči flashových hier hráčov klasických pc hier.
Na strane servera.
Z hľadiska servera tvoria online hry normálne webové stránky s dynamickým obsahom. Používajú sa preto zvyčajne webové servery ako napr. Apache alebo IIS a technológie pre dynamické webové stránky ako PHP, ASP/ASP.NET a pod.